ברצלונה 6–1 פריז סן-ז'רמן

ברצלונה 6–1 פריז סן-ז'רמן הייתה תוצאת המשחק השני של מפגש שמינית גמר ליגת האלופות שהתרחש ב-8 במרץ 2017 בקאמפ נואו בברצלונה, קטלוניה, ספרד. ברצלונה התגברה על פיגור של ארבעה שערים מהמשחק הראשון מול פריז סן-ז'רמן וניצחה 6–1 בסיכום שמינית גמר עונת , מה שהפך את המפגש לקאמבק הגדול ביותר בתולדות ליגת האלופות. המשחק נודע בספרד בשם La Remontada (המהפך).

רקע
היסטוריה
היה זה המפגש השלישי בין פריז סן-ז'רמן לברצלונה בשלבי הנוקאאוט של ליגת האלופות, כשברצלונה ניצחה בשני המפגשים הקודמים ברבעי הגמר בעונות  (3–3, בזכות חוק שערי חוץ) ו- (5–1).

שלב הבתים
שתי הקבוצות העפילו בקלות יחסית משלב הבתים. פריז סן-ז'רמן העפילה כסגנית אלופת בית א' לאחר שהתמודדה עם ארסנל, בזל ולודוגורץ ראזגרד, עם פער של 9 נקודות מהמקום השלישי. ברצלונה העפילה כמובילת בית ג', הרחק מעל בורוסיה מנשנגלדבך וסלטיק, והקדימה את מנצ'סטר סיטי שבמקום השני ב-6 נקודות.

משחק ראשון
המשחק הראשון נערך ב-14 בפברואר בפארק דה פראנס בפריז. שתי הקבוצות היו בכושר טוב כשפריז סן-ז'רמן הגיעה אחרי ניצחון חוץ 3–0 מול בורדו בליג 1 וברצלונה ניצחה את דפורטיבו אלאבס בחוץ 6–0 בלה ליגה.

אנחל די מריה העלה את הפריזאים ליתרון בדקה ה-18' עם בעיטה חופשית לאחר שסמואל אומטיטי ביצע עבירה. יוליאן דראקסלר קבע 2–0 עם בבעיטה בדקה ה-40', מבישול של מרקו וראטי. אחרי 55 דקות כבש די מריה שוב, הפעם מבעיטה מחוץ לרחבה. אדינסון קבאני כבש את השער האחרון של המשחק בדקה ה-72', והבטיח את הניצחון 4–0. ברצלונה בעטה רק פעם אחת למסגרת במהלך כל המשחק.

משחק
סיכום
משחק הגומלין נערך ב-8 במרץ בקאמפ נואו בברצלונה. שוב, שתי הקבוצות הגיעו למשחק לאחר שניצחו את משחקי הליגה שלהן, ברצלונה 5–0 את סלטה ויגו ופריז סן ז'רמן 1–0 את נאנסי.

במשחק נכחו 96,290 אוהדים, למרות התבוסה הכבדה של הקבוצה הביתית במשחק הראשון. לואיס סוארס כבש את השער הראשון במשחק בדקה ה-3' לאחר שנגח את הכדור מעל הקו לפני שהורחק על ידי תומא מנייה. בדקה ה-40' כבש לייבין קורזאווה מפריז שער עצמי בניסיון לבלום בעיטה של אנדרס אינייסטה. השער השלישי הגיע בדקה ה-50' מפנדל שכבש ליונל מסי לאחר שניימאר הוכשל ברחבה על ידי מנייה. תקוותיה של ברצלונה נגוזו לכאורה לאחר שאדינסון קבאני כבש את השער היחיד של פריז סן-ז'רמן בדקה ה-62', מה שחייב את ברצלונה לכבוש שלושה שערים נוספים כדי לנצח בגלל חוק שערי החוץ. חאבייר מסצ'ראנו הכשיל את די מריה ברחבת ברצלונה אבל השופט דניז אייטקין לא שרק לפנדל. ניימאר כבש שני שערים בדקות הסיום - בעיטה חופשית בדקה ה-88' ובעיטת עונשין שנויה במחלוקת כשלואיס סוארס הוכשל דקה בתוך תוספת הזמן - 5–1 לברצלונה. בשניות האחרונות של המשחק הרים ניימאר כדור רוחב לרחבה, וסרג'י רוברטו כבש את השער השישי והאחרון בדקה ה-90+5'. ברצלונה ניצחה את המשחק 6–1 ועלתה לרבע הגמר אחרי 6–5 בסיכום.

פרטים

שוער1 קווין טראפמגן ימני12 תומא מנייה בלם5 מרקיניוס בלם2 טיאגו סילבה (ק')מגן שמאלי20 לייבין קורזאווהקשר מרכזי25 אדריאן רביוקשר מרכזי14 בלז מטווידי קיצוני ימני7 לוקאס מורה קשר התקפי6 מרקו וראטי קיצוני שמאלי23 יוליאן דראקסלר  חלוץ9 אדינסון קבאני מחליפים:מגן3 פרסנל קימפמבהקשר4 גז'גוז' קריכוביאק קשר10 חאבייר פסטורהקשר11 אנחל די מריה שוער16 אלפונס אראולהמגן19 סרז' אורייה קשר21 חאתם בן ערפהמאמן: אונאי אמרישוער1 מארק-אנדרה טר שטגןמגן ימני14 חאבייר מסצ'ראנובלם2 ג'רארד פיקה בלם23 סמואל אומטיטימגן שמאלי5 סרחיו בוסקטס קשר מרכזי4 איוואן רקיטיץ'  קשר מרכזי8 אנדרס אינייסטה (ק') קשר התקפי10 ליונל מסיקיצוני ימני12 ראפיניה חלוץ9 לואיס סוארס קיצוני שמאלי11 ניימאר מחליפים:קשר7 ארדה טוראן שוער13 יאספר סילסןחלוץ17 פאקו אלקאסרמגן18 ז'ורדי אלבהמגן19 לוקא דיןמגן20 סרג'י רוברטו קשר21 אנדרה גומש מאמן: לואיס אנריקה

סטטיסטיקה
+בסך הכלנתוןברצלונהפריז סן-ז'רמןשערים61בעיטות177בעיטות למסגרת73הצלות22החזקת כדור65%35%קרנות64עבירות שבוצעו1625נבדל35כרטיסים צהובים55כרטיסים אדומים00

לאחר המשחק
ממוזער|ב-2017 עבר ניימאר לפריז סן-ז'רמן מברצלונה תמורת סכום שיא בהעברות בכדורגל של 222 מיליון אירו
בנוסף לשבחים רבים לברצלונה, נשמעה גם ביקורת על פריז סן-ז'רמן על כך שלא הצליחה להתמודד עם הלחץ של שמירה על היתרון המצטבר, והשערות כי השופט עלול לרדת ממעמדו על ידי אופ"א עקב חלק מההחלטות שקיבל במהלך המשחק, במיוחד הפנדל השני שהעניק לברצלונה. ניתוחים שלאחר מכן העלו כי פריז הייתה מנצחת במשחק לו הייתה שיטת ה-VAR בשימוש.

ברבע הגמר שוב ספגה ברצלונה תבוסה קשה במשחק הראשון בחוץ, הפעם 3–0 ליובנטוס, אך לא הצליחה לשחזר את המהפך מהסיבוב הקודם והודחה לאחר 0–0 במשחק הגומלין.

אחד הגיבורים הראשיים של המשחק, הקיצוני הברזילאי ניימאר, עמד במרכז עניין אחר הקשור לשני המועדונים באוגוסט 2017, כשעבר מברצלונה לפריז סן-ז'רמן תמורת סכום שיא בהעברות בכדורגל של 222 מיליון אירו.

בשמינית גמר ליגת האלופות  התמודדו ברצלונה ופריז סן-ז'רמן שוב זו מול זו. ניימאר חזר לראשונה לקאמפ נואו מאז עבר לצרפת, אף על פי שלא שיחק בשני המשחקים בגלל פציעה. פ.ס.ז' ניצחה את המשחק 4–1 בקאמפ נואו, עם שלושער של קיליאן אמבפה. במשחק השני, פ.ס.ז', עדיין ללא ניימאר, הצליחה להחזיק מעמד בתיקו 1–1, ניצחה את בארסה 5–2 במצטבר ועלתה לרבע הגמר.

מהפכים נוספים בעונות הבאות
בעונה שלאחר מכן הייתה זו ברצלונה שחוותה קאמבק בלתי צפוי, כשהפסידה 0–3 לרומא באיטליה בשלב רבע הגמר והודחה בשערי חוץ, אף על פי שהחזיקה ביתרון 4–1 מהמשחק הראשון שהתרחש בביתה.

בשמינית גמר ליגת האלופות  שוב הייתה פריז סן-ז'רמן (ללא ניימאר הפצוע) המפסידה בקאמבק משמעותי נוסף, כאשר מנצ'סטר יונייטד ניצחה 3–1 בפארק דה פראנס לאחר שהפסידה 2–0 באולד טראפורד, הפעם הראשונה בתולדות התחרות בה קבוצה מתגברת על פיגור כזה ממשחק ביתי. בחצי הגמר הודחה ברצלונה לאחר קריסה נוספת במשחק השני: כשהיא מחזיקה ביתרון 3–0 מהקאמפ נואו, היא ספגה ארבעה שערים מליברפול באצטדיון אנפילד והודחה על ידי הקבוצה האנגלית שזכתה באליפות אירופה באותה עונה.

ב- ניצחה פ.ס.ז' את ריאל מדריד 1–0 במשחק הראשון של שמינית הגמר בביתה, אך הפסידה במשחק השני 3-1 באצטדיון סנטיאגו ברנבאו משלושער של כרים בנזמה.

קישורים חיצוניים

סיקור המשחק באתר ליגת האלופות

הערות שוליים

קטגוריה:ברצלונה: כדורגל
קטגוריה:פריז סן-ז'רמן
קטגוריה:משחקי כדורגל
קטגוריה:ליגת האלופות
קטגוריה:2017 בספורט
קטגוריה:2017 בספרד